./data/phi0978/phi001/phi0978.phi001.perseus-lat2.xml
Pliny the Elder
despuimus comitiales morbos,hoc est contagia regerimus  simili modo et fascinationesrepercutimus dextraeque clauditatis occursum  veniamquoque a deis spei alicuius audacioris petimus in sinumspuendo, et iam eadem ratione terna despuere precationein omni medicina mos est atque ita effectus adiuvare, incipientes furunculos ter praesignare ieiuna saliva  mirumdicimus, sed experimento facile: si quem paeniteat ictuseminus comminusve inlati et statim expuat in mediammanum qua percussit, levatur ilico in percusso culpa  hocsaepe delumbata quadrupede adprobatur statim a tali remedio correcto animalis ingressu  quidam vero adgravantictus ante conatum simili modo saliva in manum ingesta credamus ergo et lichenas leprasque ieiunae inlitu adsiduo arceri; item lippitudines matutina cottidie velut inunctione, carcinomata malo terrae subacto, cervicis doloressaliva ieiuni dextra manu ad dextrum poplitem relata, laevaad sinistrum; si quod animal aurem intraverit et inspuatur,exire  inter amuleta est editae quemque urinae inspuere,similiter in calciamentum dextri pedis, priusquam induatur,item cum quis transeat locum, in quo aliquod periculumadierit  Marcion Zmyrnaeus, qui de simplicibus effectibus scripsit, rumpi scolopendras marinas sputo tradit,item rubetas aliasque ranas, Ofilius serpentes, si quis inhiatum earum expuat, Salpe torporem sedari quocumquemembro stupente, si quis in sinum expuat aut si superiorespalpebras saliva tangat cur nonet haec credamus ritefieri, extranei interventu aut, si dormiens spectetur infans,a nutrice terna adspui in os? quamquam religione eumtutatur et fascinus, imperatorum quoque, non solum infantium, custos, qui deus inter sacra Romana a Vestalibuscolitur, et currus triumphantium, sub his pendens, defenditmedicus invidiae, iubetque eosdem respicere similis medicina linguae, ut sit exorata a tergo Fortuna gloriae carnifex